OpenLLM-France/wikimedia huggingface dataset:
# Jesús Elizalde Sainz de Robles

Jesús Elizalde Sainz de Robles (Viana, 1907 - Vejer de la Frontera, 1980) fou un advocat i polític carlí navarrès.

## Biografia

Delegat de les Joventuts Tradicionalistes navarreses el 1934. Fou elegit diputat a Corts a les eleccions de febrer de 1936 pel Bloc de Dretes. A l'inici de la Guerra civil va ser membre de la Delegació de Premsa i Propaganda adscrita a la Junta Central Carlista de Guerra de Navarra. Va ser voluntari requeté amb el grau de tinent. De maig de 1937 a març de 1939 va ser assessor polític del comandament de la Milícia de FET y de las JONS, i el maig de 1938 membre de la seva Junta política.
Després de la guerra s'instal·la a Madrid i a l'agost de 1940 fou assessor de la Diputació Provincial. Al novembre fou nomenat secretari de la casa de Navarra. Col·labora amb El Pensamiento Navarro. Cap regional i fou president de la Junta Carlina navarresa de setembre de 1942 a octubre de 1944, i en 1943 membre de la Junta Nacional carlina. També fou Consejero Nacional del Movimiento de 1954 a 1958. En 1957 va reconèixer a Joan d'Espanya com a rei tradicionalista.

## Referències

* Historial al Congrés dels Diputats
* Villanueva, Aurora (1998). El Carlismo Navarro Durante el Primer Franquismo. San Sebastián de los Reyes (Madrid): ACTAS SL. ISBN 84-87863-71-X.
# Ivànovka (Volsk)

Ivànovka - Ивановка (rus) - és un poble a l'óblast de Saràtov, a Rússia, segons el cens del 2010 tenia 98 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05. [Consulta: 22 febrer 2018].
* ↑ Коряков, Юрий Борисович. «База данных «Этно-языковой состав населённых пунктов России»». Arxivat de l'original el 2018-03-24. [Consulta: 22 febrer 2018].
# Casa Montardit

La Casa Montardit o Can Bosch és una obra eclèctica de Sant Sadurní d'Anoia (Alt Penedès) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres, de planta baixa i dos pisos sota terrat amb torratxa. Fa cantonada amb el carrer Provença. La façana presenta balcó corregut al primer pis i balcons senzills al segon pis i al conjunt del cos lateral. Les baranes són de ferro forjat. Els elements decoratius més remarcables són els permòdols, les motllures i l'encoixinat simulat, tots ells d'inspiració clàssica. En conjunt, el llenguatge de l'obra respon a les característiques de l'eclecticisme.

## Història

L'habitatge està situat dintre de l'eixample vuitcentista de Sant Sadurní d'Anoia, a l'eix configurat pel carrer de Montserrat. Actualment el sector es veu afectat per un procés de terciarització.

## Referències

* 1 2 «Casa Montardit». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2020].
# Falstaff

* Per a altres significats, vegeu «Falstaff (desambiguació)».
Sir John Falstaff és un personatge de ficció que apareix en tres drames de William Shakespeare. En les dues obres de teatre Enric IV, és un company del príncep Hal, el futur rei Enric V. A Les alegres comares de Windsor és el pretendent bufonesc de dues dones casades.
Per bé que és sobretot una figura còmica, Falstaff encara encarna una mena de profunditat comuna als principals personatges de Shakespeare. Un gras, vanitós, jactanciós i covard cavaller, passa la major part del seu temps bevent a la taverna del Cap del Senglar amb delinqüents d'estar per casa, que viuen dels diners robats o de manllevar. Falstaff porta l'aparentment capritxós príncep Hal a problemes, i en última instància, és repudiat per Hal quan aquest es converteix en rei.
En l'Acte II, Escena III d'Enric V, la seva mort és descrita per Mistress Quickly en termes que fan referència a la descripció de Plató de la mort de Sòcrates.
Falstaff des de llavors ha aparegut en altres obres, sobretot en les òperes de Giuseppe Verdi, Ralph Vaughan Williams i Otto Nicolai. Les òperes se centren en el seu paper a Les alegres comares de Windsor.
# Fair Oaks (Oklahoma)

Fair Oaks és un poble dels Estats Units a l'estat d'Oklahoma. Segons el cens del 2000 tenia 122 habitants.

## Demografia

Segons el cens del 2000, Fair Oaks tenia 122 habitants, 53 habitatges, i 31 famílies. La densitat de població era de 2,7 habitants per km².
Dels 53 habitatges en un 30,2% hi vivien nens de menys de 18 anys, en un 49,1% hi vivien parelles casades, en un 7,5% dones solteres, i en un 41,5% no eren unitats familiars. En el 37,7% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3,1.
Per edats la població es repartia de la següent manera: un 26,2% tenia menys de 18 anys, un 9% entre 18 i 24, un 28,7% entre 25 i 44, un 24,6% de 45 a 60 i un 11,5% 65 anys o més.
L'edat mediana era de 37 anys. Per cada 100 dones de 18 o més anys hi havia 114,3 homes.
La renda mediana per habitatge era de 32.500 $ i la renda mediana per família de 41.875 $. Els homes tenien una renda mediana de 33.750 $ mentre que les dones 21.875 $. La renda per capita de la població era de 16.307 $. Entorn del 10,7% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fair Oaks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Fair Oaks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Faridkot (desambiguació)

«Faridkot» té aquests significats:
* Faridkot, estat tributari protegit del Cis Sutlej al Panjab.
* Districte de Faridkot, divisió administrativa del Panjab a l'Índia.
* Faridkot (ciutat), ciutat del Panjab, Índia, capital del districte de Faridkot.
* Divisió de Faridkot, entitat administrativa del Panjab (Índia), amb capital a Faridkot.
# Eutidem (escriptor)

Eutidem (en llatí Euthydemus, en grec antic Εὐθύδημος) fou un escriptor grec de receptes de cuina, esmentat per Ateneu de Naucratis, que cita alguns versos seus sobre peixos salats, dits per Eutidem mateix en broma, com si fossin versos d'Hesíode. (Deipnosophistae. 3. 116a. 12. 516c).

## Referències

* ↑ 5.Euthydemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 124
# Exerodonta

Exerodonta és un gènere de granotes de la família dels hílids.

## Taxonomia

* Exerodonta abdivita
* Exerodonta bivocata
* Exerodonta catracha
* Exerodonta chimalapa
* Exerodonta juanitae
* Exerodonta melanomma
* Exerodonta perkinsi
* Exerodonta pinorum
* Exerodonta smaragdina
* Exerodonta sumichrasti
* Exerodonta xera

## Referències

* IUCN (anglès)
# Exerodonta bivocata

Exerodonta bivocata és una espècie de granota que viu a Mèxic.
Està amenaçada d'extinció per la pèrdua del seu hàbitat natural.

## Referències

* Santos-Barrera, G. 2004. Exerodonta bivocata. Llista Vermella d'Espècies Amenaçades de la UICN 2006. Consulta: 11 de gener de 2008.
# Festival de la Cançó d'Eurovisió 1990

El XXXV Festival de la Cançó d'Eurovisió fou retransmès el 5 de maig de 1990 en Zagreb, Iugoslàvia. Els presentadors van ser Helga Vlahović i Oliver Mlakar, i la victòria va ser per al representant d'Itàlia, Toto Cutugno amb la cançó "Insieme: 1992".

## Final

| Núm. | País | Intèrpret(s) | Cançó | Posició | Pts |
| 01 | Espanya | Azúcar Moreno | Bandido | 5 | 96 |
| 02 | Regne Unit | Emma | Give a Little Love Back to the World | 6 | 87 |
| 03 | Israel | Rita | Shara barkhovot | 18 | 16 |
| 04 | Bèlgica | Philippe Lafontaine | Macédomienne | 12 | 46 |
| 05 | Dinamarca | Lonnie Devantier | Hallo, hallo | 8 | 64 |
| 06 | Grècia | Christos Callow | Horis skopo | 19 | 11 |
| 07 | França | Joëlle Ursull | White and Black Blues | 2 | 132 |
| 08 | Turquia | Kayahan | Gözlerinin hapsindeyim | 17 | 21 |
| 09 | Suècia | Edin-Ådahl | Som en vind | 16 | 24 |
| 10 | Finlàndia | Beat | Fri? | 21 | 8 |
| 11 | Luxemburg | Céline Carzo | Quand je te rêve | 13 | 38 |
| 12 | Suïssa | Egon Egemann | Musik klingt in die Welt hinaus | 11 | 51 |
| 13 | Itàlia | Toto Cutugno | Insieme: 1992 | 1 | 149 |
| 14 | Iugoslàvia | Tajči | Hajde da ludujemo | 7 | 81 |
| 15 | Noruega | Ketil Stokkan | Brandenburger Tor | 21 | 8 |
| 16 | Irlanda | Liam Reilly | Somewhere in Europe | 2 | 132 |
| 17 | Islàndia | Stjórnin | Eitt lag enn | 4 | 124 |
| 18 | Àustria | Simone Stelzer | Keine Mauern mehr | 10 | 58 |
| 19 | Alemanya Occidental | Chris Kempers i Daniel Kovac | Frei zu leben | 9 | 60 |
| 20 | Països Baixos | Maywood | Ik wil alles met je delen | 15 | 25 |
| 21 | Xipre | Haris Anastasiou | Milas poli | 14 | 36 |
| 22 | Portugal | Nucha | Há sempre alguém | 20 | 9 |

## Enllaços externs

* Eurovision Song Contest
# Sonlez

Sonlez (en luxemburguès: Soller; en alemany: Soller) és una vila de la comuna de Winseler, situada al districte de Diekirch del cantó de Wiltz. Està a uns 45 km de distància de la ciutat de Luxemburg.

## Història

Sonlez junt amb Doncols, és un dels dos pobles valons que es van quedar en el Gran Ducat durant la formació de la Província de Luxemburg|província belga de Luxemburg el 1839.

## Geografia

Es troba al llarg de la frontera belga, entre Tarchamps al sud-oest, Doncols al nord-est i Berlé al sud.

## Referències

* ↑ «Sonlez». [Consulta: 29 setembre 2015].
# Gallina perdiu joia de Tibi

La gallina perdiu joia de Tibi és una raça autòctona valenciana de gallina. La seua distribució original eren les localitats de Tibi, El Campello, Sant Vicent del Raspeig, ara també disposa d'un gran centre de cria en Gandia. Actualment es troba en fase de recuperació i purificació de la raça.
Els colors i la mida, una cresta "no senzilla", amb forma d'essa, i la presència d'esperó en les femelles són les principals característiques diferenciadores de l'espècie que ha reconegut com a primitiva el genetista Amadeu Francès. Des de juny de 2012, l'Asociación La Joya de Tibi es dedica a l'estudi i protecció d'esta raça de gallines.

## Referències

* ↑ «La gasela sense mare». Animalades, À Punt, 09-09-2018. [Consulta: 19 desembre 2021].
* ↑ FERNández, MAGALÍ. «El eslabón perdido de la gallina». Información, 08-08-2011. [Consulta: 19 desembre 2021].
# Corb marí de Socotra

El corb marí de Socotra (Phalacrocorax nigrogularis) és el nom científic d'un ocell de la família dels falacrocoràcids (Phalacrocoracidae) que habita costes de les illes del Golf Pèrsic, Socotra i la costa sud-est de la Península aràbiga.

## Referències

* ↑ Mascarell del Cap a CERCATERM Rev. 07/12/2011
# Joan Martí

Joan Martí és el nom dels següents personatges:
* Joan Martí (compositor) (segle XVII), músic, mestre de capella de Santa Maria del Mar
* Joan Martí i Alanís (1928), bisbe d'Urgell
* Joan Martí i Aragonès (1937 - 2009), pintor i retratista
* Joan Martí i Castell (1945), filòleg
* Joan Martí i Centellas (1832 - 1902), fotògraf barceloní
* Joan Martí i Torres (1834 - 1909), líder republicà més conegut com el Xic de la Barraqueta
* Joan Martí i Trenchs (1844 - 1920), escriptor de Sant Vicenç dels Horts
* Joan Martí i Viñolas, ciclista català de primers del segle XX
* Joan Marti, boxejador català de la dècada de 1940

## Vegeu també

* Martí Joan
# Paul Cambon

Pierre Paul Cambon (20 de gener de 1843 – 29 de maig de 1924) fou un diplomàtic francès, germà de Jules Cambon.

## Biografia

Cambon va néixer i va morir a París. Va estudiar dret i esdevingué secretari particular de Jules Ferry a la prefectura del Sena. Després de deu anys de feina administrativa a França com a secretari de la prefectura, i després com a prefecte successivament dels departaments d'Aube (1872), Doubs (1876) i Nord (1877–1882), va passar al servei diplomàtic, sent nomenat ministre francès plenipotenciari a Tunis.
El 1886 Cambon esdevingué ambaixador francès a Madrid; el 1890 fou traslladat a Constantinoble (actual Istambul), i el 1898, a Londres, on va servir-hi fins al 1920. A Londres, Cambon es va convertir ràpidament en una figura important, ajudant a negociar l'Entente Cordiale entre el Regne Unit i França el 1904 i representant el seu país a la Conferència de Londres que va resoldre les guerres dels Balcans del 1912 i 1913. Amb l'esclat de la Primera Guerra Mundial, Cambon va ajudar a assegurar la col·laboració de la Gran Bretanya contra les potències centrals. També va ser el signatari francès dels acords de Sykes-Picot.
Va ser condecorat amb la Gran Creu de la Legió d'Honor i va esdevenir membre de l'Acadèmia Francesa de Ciències.
El 2014, va ser interpretat a la minisèrie de docudrama de la BBC "37 Days" per l'actor francès François-Éric Gendron. La minisèrie representa a porta tancada la història dels esdeveniments que van portar a l'inici de la Primera Guerra Mundial.

## Referències

* 1 2 Chisholm, 1911.
* ↑ «Sitter: His Exellency Monsieur Paul Cambon (1843-1924).». Lafayette Negative Archive.
* ↑ «37 Days (TV Mini Series 2014) - IMDb». IMDb.
# Dadaab

Dadaab és una població de la província del Nord-est de Kenya. L'any 2011 hi havia el que es diu que és el camp de refugiats més gran del món, els refugiats són de Somàlia i els primers arribaren l'any 1991
El 13 d'octubre de 2011 una cooperadora catalana d'aquest camp pertanyent a l'ONG Metges sense fronteres, Montserrat Serra i Ridao, va ser segrestada possiblement per forces paramilitars.

## Descripció

Dadaab es troba a uns 100 quilòmetres de la frontera amb Somalia. El camp està compost per quatre subcamps: Dagahaley, Hagadera, Ifo i Ifo2 (aquest obert el juliol de 2011. Fins fa poc la població de la zona era nòmada amb ramats de dromedaris i cabres. La ciutat que té més a prop és Garissa que és la capital de la província del Nord-est.
El camp de refugiats de Dadaab és gestionat per l'Alt Comissionat de les Nacions Unides per als Refugiats. Gran part de l'economia de Dadaab està basada en la prestació d'ajuts al camp de refugiats els quals provenen dels efectes de la guerra civil de Somàlia des de 1991, hi ha diversos grups ètnics incloent els bantus somalis de Somàlia els quals van ser classificats pel Departament d'Estat dels Estats Units com a prioritat.
La superfície d'aquest camp és de 50 km² amb 18 km de radi. El desembre de 2006 el govern de Kenya tancà les seves fronteres als refugiats cosa que va limitar molt el nombre de noves arribades al camp. Tanamteix la regió patí els efectes de la secada de la Banya d'Àfrica de 2011 i la població de refugiats arribà al màxim. El juliol de 2011 hi arribaren més de 1.000 refugiats cada dia. La capacitat del camp és de 90.000 persones però n'hi havia més de 450.000 el juliol de 2011, cosa que el fa el camp de refugiats amb més població del món.

## Notes

* 1 2 3 Dadaab: The World's Biggest Refugee Camp Al-Jazeera, 11 July 2011.
* 1 2 Inside world's biggest refugee camp Arxivat 2011-08-15 a Wayback Machine. Al-Jazeera, 8 July 2011.
* ↑ «Nació digital». Arxivat de l'original el 2011-10-15. [Consulta: 14 octubre 2011].
* ↑ Ara.cat
* ↑ «Refugee Reports November 2002 Volume 23, Number 8». Arxivat de l'original el 2009-11-11. [Consulta: 14 octubre 2011].
* ↑ Plea for 'massive aid' for Africa refugees Al-Jazeera, 10 July 2011.
* ↑ http://www.unhcr.se/fi/media/artikel/68f4298e87bfe9fa64408b4c8d05ad18/un-high-commissioner-for-refugees-ap-1.html Arxivat 2012-03-15 a Wayback Machine.
* ↑ «U.N. flies aid to terrorist-controlled Somalia». CBS News.
* ↑ World's biggest refugee camp extended as Somalis flood in Arxivat 2011-07-28 at Archive-It, Reuters, 28 July 2011.

## Enllaços externs

* Fotos del camp de refugiats
* Problemes de combustible al camp de refugiats
* Avaluació de la problemàtica humanitària al camp de refugiats Arxivat 2013-04-20 a Wayback Machine.
* Collection of Dadaab Research Resources
# Delray Beach International Tennis Championships 2010

El torneig de Delray Beach 2010, conegut oficialment com a Delray Beach International Tennis Championships 2010 és una competició tennística disputada sobre pista dura que pertany a les sèries 250 del circuit ATP. La divuitena edició del torneig es va celebrar entre el 22 i el 28 de febrer de 2010 al Delray Beach Tennis Center de Delray Beach, Florida, Estats Units.
El letó Ernests Gulbis va guanyar el primer títol de la seva carrera. Els germans Bob Bryan i Mike Bryan van guanyar el seu 58è títol com a parella de dobles, esdevenint la segona parella amb més títols des de l'Era Open. A més, amb la victòria a semifinals, també van aconseguir la seva victòria número 600, única parella que ha aconseguit aquesta fita.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| | T. Gabashvili | 1 | 4 | |
| | E. Gulbis | 6 | 6 | | | E. Gulbis | 7 | 6 | |
| | L. Mayer | 6 | 7 | | | L. Mayer | 6² | 4 | |
| 6 | F. Mayer | 4 | 6$^4$ | | | | | | | | E. Gulbis | 6 | 6 |
| 3 | B. Becker | w/o | | | | | | | | | J. Nieminen | 4 | 4 |
| | W. Odesnik | | | | 3 | B. Becker | 5 | 6 | 6$^4$ | | | | |
| | J. Nieminen | 5 | 6 | 6 | | J. Nieminen | 7 | 3 | 7 | | | | |
| 5 | I. Koroliov | 7 | 1 | 0 | | | | | | | | | | | E. Gulbis | 6 | 6 |
| | M. Zverev | 2 | 4 | | | | | | | | | | | 2 | I. Karlović | 2 | 3 |
| | M. Fish | 6 | 6 | | | M. Fish | 6 | 6 | | | | | |
| | S. Giraldo | 5 | 6 | 5 | 4 | J. Chardy | 4 | 3 | | | | | |
| 4 | J. Chardy | 7 | 4 | 7 | | | | | | | M. Fish | 2 | 3 |
| 7 | J. Blake | 6 | 6 | | | | | | | 2 | I. Karlović | 6 | 6 |
| | R. Haase | 3 | 1 | | 7 | J. Blake | 3 | 7 | 1 | | | | |
| | D. Brands | 6$^8$ | 6⁶ | | 2 | I. Karlović | 6 | 6⁵ | 6 |
| 2 | I. Karlović | 7 | 7 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Bob Bryan Mike Bryan | 6 | 6 | |
| | Jarkko Nieminen Bobby Reynolds | 1 | 4 | | 1 | Bob Bryan Mike Bryan | 6⁶ | 7 | [10] |
| | James Cerretani Jérémy Chardy | 3 | 6$^4$ | | WC | Taylor Dent Ryan Harrison | 7 | 5 | [4] |
| WC | Taylor Dent Ryan Harrison | 6 | 7 | | | | | | | 1 | Bob Bryan Mike Bryan | 6 | 7 |
| WC | James Blake Robert Kendrick | 7 | 4 | [6] | | | | | | | Philipp Marx Igor Zelenay | 3 | 6$^3$ |
| | Philipp Marx Igor Zelenay | 6⁵ | 6 | [10] | | Philipp Marx Igor Zelenay | w/o | | |
| | Rik de Voest Rogier Wassen | 3 | 3 | | | Benjamin Becker Leonardo Mayer | | | |
| | Benjamin Becker Leonardo Mayer | 6 | 6 | | | | | | |

## Enllaços externs

* Web oficial
* Quadre individual masculí PDF
* Quadre doble masculí PDF
Delray Beach :
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
ATP World Tour 2010
< 2009
2011 > :
ATP World Tour Finals, Londres :
# Damis de Nínive

Damis (en grec antic Δᾶμις, o Δάμις) fou un escriptor assiri en llengua grega. Va néixer a Nínive i va ser amic d'Apol·loni de Tíana, a qui va acompanyar en els seus viatges, sobre els quals va escriure un relat, incloent-hi els discursos i les profecies del seu mestre, que sembla que fou la base de la biografia d'Apol·loni escrita per Filòstrat d'Atenes. Segons Suides, l'estil d'aquesta obra mostrava els seus orígens bàrbars.

## Referències

* ↑ 4.Damis a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 935
# Damis de Messènia

Damis (en grec antic Δᾶμις, o Δάμις) va ser un pretendent al tron de Messènia a la mort d'Eufes (Euphaës), però fou elegit Aristodem (vers 729 aC). A la mort d'Aristodem cap al 723 aC fou finalment elegit com a comandant suprem si bé sense el títol de rei, però ja no va poder evitar la caiguda del seu país en mans d'Esparta, que es va produir just a la seva mort.

## Referències

* ↑ 1.Damis a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 935
# Detector d'aigua en el combustible

Un detector d'aigua en el combustible és un dispositiu que avisa de la presència d'aigua en el combustible dièsel abans que arribi al sistema d'injecció del motor.

## Descripció

Físicament, un detector d'agua consisteix en dos elèctrodes que mesuren la resistència del líquid que hi ha entremig.
Els detectors d'aigua acostumen a muntar-se en els filtres de combustible. En els motors dièsel aqueixos filtres tenen forma de recipient per a permetre que l'aigua, en el cas de que n'hi hagi, vagi al fons. L'aigua és més densa que el combustible i no es barreja amb el dièsel.

## Principi físic

L'aigua és més conductora que el combustible dièsel. Quan el nivel d'aigua arriba a l'alçària dels elèctrodes, la resistència baixa i l'alarma es dispara. Aquest senyal d'alarma pot anar a la centraleta del motor (ECU) o a un pilot indicador en el quadre d'instruments.

## Videos

* Video que mostra el funcionament d'un detector d'aigua en combustible.

## Referències

* ↑ Edward Ralbovsky. An Introduction to Compact and Automotive Diesels. Cengage Learning, agost 1996, p. 52–. ISBN 0-8273-6939-5.
* ↑ «Water in Fuel Sensor». Arxivat de l'original el 2018-04-03. [Consulta: 18 novembre 2017].
* ↑ Gus Wright. Fundamentals Of Medium/Heavy Duty Diesel Engines. Jones & Bartlett Publishers, 18 desembre 2015, p. 446–. ISBN 978-1-284-11753-0.
* ↑ Water sensor finds water in gasoline or in diesel.
# Dhusa Mareb

Dhuusa Marreeb (Dhuusamarreeb) o Dhusa Mareb (altres variants: Dhusa Mareeb i Dusa Mareb) és una ciutat de Somàlia a la regió de Galguduud, capital de la regió i del districte del mateix nom. La seva població permanent és estimada a l'entorn dels deu mil habitants la majoria del clan habar gedir dels hawiye.
El 2006 els clans locals es van aliar a la Unió de Corts Islàmiques de Somàlia. La imposició de la xara va provocar disturbis el juliol del 2006 quan una pel·lícula de cinema fou prohibida. En aquesta ciutat vivia Aden Hashi Ayro, que fou el cap militar de les corts, i de la milícia d'Al-Shabbab, i suposat fundador del Moviment de la Joventut Mujahideen, acusat de ser l'home d'Al-Qaida a Somàlia. Fou assassinat en un bombardeig aeri americà l'1 de maig del 2008, quedant destruïda la seva casa i morint 14 persones més.

## Enllaços externs

* U.S. Airstrike Kills Somali Accused of Links to Al-Qaeda Washington Post 2 de maig del 2008
# Dia Internacional de l'Alfabetització

El Dia Internacional de l'Alfabetització se celebra el 8 de setembre des de 1966. Va ser fixat per la UNESCO el 1965 per cridar l'atenció sobre els problemes que provoca l'analfabetisme per a les persones (més de 780 milions). Es duen a terme diverses campanyes de sensibilització de l'opinió pública per recordar el dret universal a l'educació.
Pretén reconèixer l'educació com un dret humà universal a què tot individu ha de tenir accés sense cap mena de discriminació. Es calcula que al món hi ha més de 100 milions d'infants que no van a l'escola i més de 800 milions de persones adultes analfabetes, dos terços de les quals són dones. Totes aquestes persones estan condemnades a patir, amb tota probabilitat, pobresa i marginació.
Des de la perspectiva de la Unesco, l'alfabetització és una condició prèvia per assolir la participació social efectiva i una eina per a l'enfortiment de l'ésser humà a nivell individual i comunitari. L'alfabetització no es limita a saber llegir i escriure, sinó que l'individu sigui capaç de comunicar-se i desenvolupar-se en una societat que canvia constantment.
D'aquesta manera, l'ONU ha fet de l'educació universal una de les seves principals metes, recollida en els Objectius de Desenvolupament del Mil·lenni per al 2015.

## Referències

* ↑ «Archived copy». Arxivat de l'original el 2012-07-11. [Consulta: 7 agost 2012].